Па сутнасці, гэта стала лейтматывам новага плана сумесных мерапрыемстваў па ўдасканаленні падрыхтоўкі вадзіцеляў для ажыццяўлення міжнародных перавозак ва ўстановах адукацыі на 2016—2020 гады. А.Д.Лашук, прадстаўляючы вынікі работы за папярэдні перыяд, сканцэнтраваў увагу на тых паказчыках, якія тычацца фарміравання заказу на падрыхтоўку кадраў, правядзення прафарыентацыйнай работы, абнаўлення зместу прафесійнай адукацыі па гэтай прафесіі, метадычнага забеспячэння вучэбнага працэсу. Як адзначыў Аляксандр Дзмітрыевіч, на вельмі важным месцы ў заказчыкаў кадраў стаялі арганізацыя і правядзенне вытворчай практыкі, стажыровак для выкладчыкаў і майстроў вытворчага навучання, правядзенне размеркавання і замацавання выпускнікоў навучальных устаноў, захаванне сацыяльных гарантый.